Na temelju članka 8. Zakona o Fondu hrvatskih branitelja iz Domovinskog rata i članova njihovih obitelji („Narodne novine“ br. 163/03, 82/04 i 41/08), članka 10. Statuta Fonda hrvatskih branitelja iz Domovinskog rata i članova njihovih obitelji („Narodne novine“ br. 129/04, 14/08 i 38/08) i odluke Upravnog odbora Fonda hrvatskih branitelja iz Domovinskog rata i članova njihovih obitelji, KLASA: 022-06/15-0003/1 URBROJ: Fond/01-15-9 od 13. srpnja 2015. godine, Upravni odbor Fonda hrvatskih branitelja iz Domovinskog rata i članova njihovih obitelji, raspisuje

**NATJEČAJ**

za izbor društva za upravljanje Fondom hrvatskih branitelja iz Domovinskog rata i članova njihovih obitelji.  
Društvo mora ispunjavati uvjete predviđene odredbama članka 14., članka 15. i članka 16. Zakona o Fondu hrvatskih branitelja iz Domovinskog rata i članova njihovih obitelji, te uvjete predviđene odredbama Pravilnika o postupku i kriterijima za odabir društva za upravljanje Fondom hrvatskih branitelja iz Domovinskog rata i članova njihovih obitelji, i to:  
- mora biti trgovačko društvo u smislu Zakona o trgovačkim društvima osnovano u pravnom obliku kao dioničko društvo ili društvo s ograničenom odgovornošću;  
- prilikom javljanja na natječaj temeljni kapital društva mora iznositi najmanje 5.000.000,00 kuna (temeljni kapital mora biti uplaćen u novcu, ne smije potjecati iz zajmova i kredita i ne smije biti opterećen na bilo koji način);  
- mora voditi vlastito računovodstvo;  
- mora imati iskustva te s uspjehom upravljati imovinom.

Ponuda mora sadržavati:

1. sadržaj ponude sa nabrojanim svim priloženim dokumentima;

2. popunjeni Ponudbeni list, potpisan od strane odgovorne osobe i ovjeren pečatom/štambiljem (sukladno obrascu iz Priloga Natječaja);

3. tražene dokumente prema popisu u tekstu Natječaja.

Svi dokumenti iz teksta Natječaja mogu se dostaviti u neovjerenoj preslici osim traženih izjava ponuditelja koje moraju biti potpisane od strane odgovorne osobe i ovjerene pečatom/štambiljem. Neovjerenom preslikom smatra se i neovjereni ispis elektroničke isprave. Nakon rangiranja ponuda prema kriteriju za odabir ponude, a prije donošenja odluke o najpovoljnijoj ponudi, naručitelj može zatražiti od ponuditelja s kojim namjerava sklopiti ugovor dostavu izvornika ili ovjerenih preslika dokumenata.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Stranice ponude se označavaju brojem na način da je vidljiv redni broj stranice i ukupan broj stranica ponude.

Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj izražava cijenu ponude (visinu ukupne naknade za upravljanje Fondom) u postotku od ukupne imovine Fonda.

Kriterij odabira je najniža visina ukupne naknade za upravljanje Fondom.

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu.

Rok valjanosti ponude mora biti naveden u Ponudbenom listu i mora iznositi najmanje 30 dana od krajnjeg roka za dostavu ponuda.

Ponuda se dostavlja u zatvorenoj omotnici.

Zatvorenu omotnicu (kovertu) potrebno je nasloviti na Fond hrvatskih branitelja iz Domovinskog rata i članova njihovih obitelji, za tajnicu Upravnog odbora Fonda na adresi Savska cesta 66, Zagreb, 5. kat, soba 512.

Na omotnici ponude mora biti naznačeno:

– naziv i adresa primatelja,

– naziv i adresa ponuditelja,

– naznaka »ne otvaraj – ponuda za odabir društva za upravljanje Fondom«

Ponuditelj predaje Upravnom odboru Fonda ponudu u 3 primjerka.

Ponudi ponuditelj mora obavezno priložiti:

1. Izvadak iz sudskog registra sukladno članku 14. Zakona o Fondu hrvatskih branitelja iz Domovinskog rata i članova njihovih obitelji (u daljnjem tekstu Zakon)
2. Rješenje Hrvatske agencije za nadzor financijskih usluga (u daljnjem tekstu HANFA);
3. Popis svih fondova kojima ponuditelj upravlja te za svaki fond kratak opis investicijskih strategija, istaknute naknade i navođenje depozitne banke;
4. Trenutačni volumen fondova kojim ponuditelj upravlja;
5. Životopisi predloženih članova uprave ponuditelja kao i ostalu dokumentaciju predviđenu odredbom članka 38. Zakon o otvorenim investicijskim fondovima s javnom ponudom („Narodne novine“ br. 16/13 i 143/14) odnosno člankom 36. Zakona o alternativnim investicijskim fondovima („Narodne novine“ br. 16/13 i 143/14) te rješenje HANFA-e da su odobreni za obavljanje funkcije člana upravnog odbora;
6. Očitovanje o visini ukupne naknade za upravljanje koja uključuje i naknadu depozitnoj banci;
7. Ugovor između ponuditelja i depozitne banke;
8. Izjava s podacima o predloženom revizoru društva;
9. Financijska izvješća ponuditelja u zadnje dvije godine poslovanja i financijska izvješća osnivača za isto razdoblje;
10. Izjavu da Ponuditelj samostalno vodi vlastito računovodstvo;
11. Izjavu da ponuditelj nije povezana osoba s depozitnom bankom;
12. Potvrdu da se protiv ponuditelja ne vodi postupak pred nadležnim sudom zbog kršenja Zakona o otvorenim investicijskim fondovima s javnom ponudom odnosno Zakona o alternativnim investicijskim fondovima ili Zakona o tržištu kapitala („Narodne novine“ br. 88/08, 146/08, 74/09, 54/13, 159/13 i 18/05).

Rok za podnošenje ponuda s dokazima o ispunjavanju uvjeta iz Natječaja je 30 dana od objave natječaja.

Nepravodobne i nepotpune ponude neće se razmatrati.

**Otvaranje ponuda je javno i održat će se 27. kolovoza 2015. godine u Ministarstvu branitelja, Savska cesta 66, u dvorani na V. katu u 14,00 sati.** Na javnom otvaranju ponuda svaki ponuditelj ima pravo uvida u ponudbeni list drugih ponuditelja.

Upravni odbor Fonda dužan je donijeti Odluku o najpovoljnijoj ponudi u roku od 30 dana od završetka natječajnog postupka i o izboru izvijestiti natjecatelje.

Ovaj Natječaj s ponudbenim listom objavljen je i na internetskim stranicama [www.branitelji.gov.hr](http://www.branitelji.gov.hr) u rubrici „Natječaji“.

KLASA: 022-06/15-0003/4

URBROJ: Fond/01-15-1

Zagreb, 13.7.2015. godine

FOND HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

**Fond hrvatskih branitelja iz Domovinskog rata i članova njihovih obitelji**

**PONUDBENI LIST**

**1. PREDMET : Natječaj za odabir društva za upravljanje Fondom hrvatskih branitelja iz Domovinskog rata i članova njihovih obitelji**

***2. PODACI O PONUDITELJU***

*2.1. Naziv i sjedište ponuditelja (adresa):*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.2. OIB (ili nacionalni identifikacijski broj prema zemlji sjedišta gospodarskog subjekta):*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.3. Broj računa i naziv banke (poslovni račun/ broj računa-IBAN):*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.4. Osoba odgovorna za potpisivanje ugovora:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.5. Adresa za dostavu pošte:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.6. Adresa e-pošte:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.7. Kontakt osoba ponuditelja:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.8. Broj telefona:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.9 Broj faksa:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***3. CIJENA***

***Iznos ukupne naknade za upravljanje Fondom je \_\_\_\_\_\_\_\_\_\_\_\_\_\_\_\_ posto od ukupne neto imovine Fonda HB*** koja uključuje i naknadu depozitnoj banci u iznosu od\_\_\_\_\_\_\_\_\_\_\_\_\_posto.

***4. ROK VALJANOSTI PONUDE***

Rok valjanosti naše ponude je 30 dana od dana javnog otvaranja ponuda.

Potpisom Ponudbenog lista ponuditelj prihvaća sve uvjete navedene u ovom Natječaju.

***U \_\_\_\_\_\_\_\_\_\_\_\_\_\_\_\_\_\_ M. P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*(mjesto i datum) (potpis odgovorne osobe ponuditelja)*